**Csokonyavisonta községi Önkormányzat Képviselő-testülete**

**1/2021. (II. 2.) önkormányzati rendelete**

**a települési támogatás keretében nyújtott ellátásokról szóló**

**13/2016. (XI. 28.) önkormányzati rendelet**

**módosításáról**

Csokonyavisonta község Önkormányzat Képviselő-testülete hatáskörében eljáró Csokonyavisonta község polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak szerint, a szociális igazgatásról és szociális ellátásokról szóló 1993. évi III. törvény 132.§ (4) bekezdés g) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8 a) pontjában meghatározott feladatkörében eljárva a következőket rendeli el:

1. **§.**

*A rendelet 4.§ (6) bekezdés c) pontjának utolsó mondata helyébe a következő lép:*

„A támogatás összege legalább havi 3.000,-Ft, és legfeljebb havi 6.000,-Ft.”

**2.§**

*A rendelet 6/C §-a a következő (3) bekezdéssel egészül ki:*

„A köztemetés keretein belül a temetkezési szolgáltató által biztosított legegyszerűbb és legolcsóbb temetkezési szolgáltatás biztosítása értendő: koporsó, névfelirat, ravatalozás, kegyeleti szolgáltatás, sírásás, hantolás és szükség szerint szállítás. Kórházban történt elhalálozás esetében az ott felmerült öltöztetési és hűtési díj.

**3.§**

*A rendelet 7 § (3) bekezdése helyébe a következő lép:*

„A rendkívüli települési támogatás egy kérelmező részére - illetve az egy háztartásban élők esetében összesen - évente maximum kettő esetben adható, a két segély megállapítás között legalább 180 nap elteltével.

Az egy alkalommal nyújtott rendkívüli települési támogatás összege legalább 1000,-Ft, és legfeljebb 10.000,-Ft.

A támogatás természetbeni juttatás formában is nyújtható.”

*A rendelet 7 § (4) bekezdése helyébe a következő lép:*

„Krízishelyzetre tekintettel (természeti katasztrófa, elemi kár, súlyos baleset, műtét, gyermek születése) a rendkívüli támogatás az e rendeletben meghatározott feltételektől eltérően is megállapítható.”

**Záró rendelkezések**

Ez a rendelet kihirdetése napját követő napon lép hatályba. A rendeletben meghatározottakat a folyamatban lévő ügyek elbírálásánál is alkalmazni kell.

Csokonyavisonta, 2021. január 25.

 Harasztia Attila Balla Róbert

 polgármester jegyző

A rendelet kihirdetve:

Csokonyavisonta, 2021. február 2.

Balla Róbert

 jegyző